

МОНГОЛ УЛСЫН ХУУЛЬ

2024 оны 06 сарын 05 өдөр Төрийн ордон, Улаанбаатар хот

**ХАРИЛЦАА ХОЛБООНЫ ТУХАЙ ХУУЛЬД**

 **ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Харилцаа холбооны тухай хуулийн 1 дүгээр зүйлийн 1.1 дэх хэсэг, 3 дугаар зүйлийн 3.1.15 дахь заалт, 6 дугаар зүйлийн 6.1.15.б, 6.1.15.в, 6.1.15.г, 6.1.15.д дэд заалт, 6.1.17 дахь заалт, 13 дугаар зүйлийн 13.1.3 дахь заалт, 25 дугаар зүйлийн 25.2.8 дахь заалтын “харилцаа холбоо, мэдээллийн технологийн” гэснийг, мөн хуулийн 5 дугаар зүйлийн 5.1.4 дахь заалт, 6 дугаар зүйлийн 6.1.15.а дэд заалт, 6.1.16 дахь заалтын “харилцаа холбоо, мэдээллийн технологид тулгуурласан” гэснийг, мөн хуулийн 6 дугаар зүйлийн 6.1.3 дахь заалтын “харилцаа холбоо, мэдээллийн технологийн чиглэлээр” гэснийг, мөн зүйлийн 6.1.14 дэх заалтын “харилцаа холбоо, мэдээллийн технологитой холбогдсон” гэснийг “харилцаа холбооны” гэж тус тус өөрчилсүгэй.

**2 дугаар зүйл.**Харилцаа холбооны тухай хуулийн 3 дугаар зүйлийн 3.1.14 дэх заалт, 5 дугаар зүйлийн 5.1.5 дахь заалт, 61 дүгээр зүйл, 301 дүгээр зүйлийг тус тус хүчингүй болсонд тооцсугай.

**3 дугаар зүйл.**Энэ хуулийг Мэдээллийн технологийн үйлдвэрлэлийг дэмжих тухай хууль хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР